всички забрани, ограничения или консултативна информация за етапа на планиране на полетите, която може да помогне на ползвателя при представянето на искане за извършване на планиран полет, включително:
 1)
 процедури за представяне на полетни планове;
 2)
 система на повтарящите се полетни планове; и
 3)
 промени във вече внесени полетни планове.
 ENR 1.11 Адресиране на съобщенията за полетни планове
 Посочват се в табличен вид адресите, определени за полетните планове, като се указват:
 1)
 категорията на полета (ППП, ПВП или и двете);
 2)
 маршрутът (в или през район за полетна информация и/или летищен контролиран район); и
 3)
 адресът на съобщението.
 ENR 1.12 Прехват на граждански въздухоплавателни средства
 Излагат се подробно процедурите за прехват и визуалните сигнали, които се използват, и се посочва изрично дали се прилагат предписанията на ИКАО, а ако не — се указва наличието на разлики.
 ENR 1.13 Незаконна намеса
 Указват се съответните процедури, които се прилагат в случай на незаконна намеса.
 ENR 1.14 Инциденти във въздухоплаването
 Описание на системата за докладване на инциденти във въздухоплаването, включващо:
 1)
 определение за инцидент във въздухоплаването;
 2)
 използване на формуляра за докладване на инциденти във въздухоплаването;
 3)
 процедурите за докладване (включително по време на полет);
 4)
 цел на докладването и обработване на формуляра.
 ENR 2. ОБСЛУЖВАНО ВЪЗДУШНО ПРОСТРАНСТВО
 ENR 2.1 Район за полетна информация (FIR), горен район за полетна информация (UIR), летищен контролиран район (TMA) и контролиран район (CTA)
 Подробно описание на районите за полетна информация (FIR), горните райони за полетна информация (UIR) и контролираните райони (CTA) (включително и особени CTA като TMA), включващо:
 1)
 име, географски координати на страничните граници в градуси и минути за FIR/UIR или географски координати на страничните граници в градуси, минути и секунди за CTA, вертикални граници, клас на въздушното пространство;
 2)
 обозначение на органа, осигуряващ обслужването;
 3)
 позивна на аеронавигационната станция, обслужваща органа, и използваните езици, като се указва районът и условията, при които може да бъде използвана, ако е приложимо;
 4)
 честоти и номер SATVOICE, ако е приложимо, допълнени с указания за специфичното им използване; и
 5)
 забележки.
 В този подраздел се включват контролираните зони около военни бази, които не са описани в сборника АИП. Когато изискванията на Регламент за изпълнение (ЕС) No 923/2012 относно полетните планове, двустранната комуникация и докладването на местоположението се прилагат за всички полети с цел предотвратяване или намаляване на необходимостта от прехват, както и/или когато съществува вероятност за прехват и се налага да се следи аварийната УКВ честота 121.500 MHz, това се посочва за съответните райони или за части от тях.
 Дава се описание на определени райони, над които се изисква въздухоплавателните средства да бъдат оборудвани с авариен предавател на местоположението (ELT) и да следят непрекъснато аварийната УКВ честота 121.500 MHz, освен когато осъществяват комуникация на други ултракъсовълнови канали или когато ограниченията на оборудването на въздухоплавателните средства или задълженията на екипажа не позволяват едновременно следене на два отделни канала.
 ENR 2.2 Друго регулирано въздушно пространство
 Подробно описание на зоните, в които ползването на радиооборудване е задължително (RMZ), и на зоните, в които ползването на транспондер е задължително (TMZ), включващо:
 1)
 наименование